Directia Generala de Asistenta Sociala                                           S.C.  ............................................SRL
     si Protectia Copilului Prahova                                                                           			   
Nr. înreg. ____________/ _____________	                                 Nr. înreg.___________ /___________ 



CONTRACT DE  FURNIZARE

Achiziție și montaj centrale termice murale în condensație, pe GPL, 24 KW – 2 buc. pentru Complexul de Servicii Comunitare Sinaia – locația C.R.T.F.  Secăria
Cod CPV 39715210-2 Echipament de încălzire centrală (Rev.2)
Cod CPV 45331100-7Lucrări de instalare de echipamente de incălzire centrală (Rev.2)

         In temeiul dispozitiilor Legii nr.98/2016 privind achizitiile publice, cu modificările și completările ulterioare, s-a încheiat prezentul contract de furnizare de produse, intre:
1.1. Direcţia Generală de Asistenţă Socială şi Protecţia Copilului Prahova cu sediul în Ploieşti, Şoseaua Vestului, nr.14–16, jud. Prahova , cod poştal 100298, telefon / fax : 0244 - 586100, 511400, Cod fiscal nr. 9770267, având contul IBAN nr.RO 81TREZ 5215010XXX009263 deschis la Trezoreria Ploieşti, reprezentată prin Director Executiv Călin Viorel, în calitate de achizitor,
şi 
1.2. S.C. ............................................. S.R.L., cu sediul în ................... nr. ........ telefon/fax: ..........., Cod fiscal RO .................., nr. de înregistrare la Oficiul Registrului Comertului .........................., cont ..................., deschis la Trezoreria ................ reprezentata prin ......................, în calitate de furnizor pe de alta parte.
2. Definiţii 
2.1 - În prezentul contract următorii termeni vor fi interpretaţi astfel:
a) Contract - prezentul contract şi toate anexele sale;
b) achizitor şi furnizor - părţile contractante, aşa cum sunt acestea numite în prezentul contract;
c) preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d) produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care furizorul are obligaţia de a le furniza, instala și pune în funcțiune conform contractului;
e) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi;
f) zi - zi calendaristică; an - 365 de zile.

3. Interpretare

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
Clauze obligatorii
4. Obiectul şi preţul contractului
4.1. - Furnizorul se obligă să asigure livrarea (transportul), montarea și punerea în funcțiune, precum și intervenția pe perioada de garanție (5 ani de la data semnării procesului-verbal de punere în funcțiune) la  Complexul de Servicii Comunitare Sinaia - C.R.T.F.  Secăria, comuna Secăria, Strada Ștrandului, Nr. 10, Jud. Prahova, pentru: 
          Echipament de încalzire centrală - 2 centrale  termice murale  în condensație, pe GPL, de 24 KW)
          Lucrari de instalare de echipamente de încalzire centrală

4.2. -  Achizitorul se obligă să plătească furnizorului preţul convenit pentru îndeplinirea obligațiilor  contractuale prevăzute la articolul 4.1. din contract.                                               
4.3. - Preţul convenit pentru îndeplinirea contractului, respectiv preţul produselor, plătibil furnizorului de către achizitor,  este de .................... lei, fără TVA, la care se adaugă TVA (19%) .................. lei, conform propunerii financiare.
5. Durata contractului
5.1 – Durata contractului este 15 zile lucrătoare, calculate de la data semnării acestuia de către ambele părți, sub condiția îndeplinirii tuturor obligațiilor.
6. Documentele contractului
6.1 - Documentele contractului sunt:
-  oferta tehnica;
-  oferta financiara;
-  alte documente, dupa caz.

7. Obligaţiile principale ale furnizorului
7.1 - Furnizorul se obligă să asigure livrarea (transportul), montarea și punerea în funcțiune, precum și intervenția pe perioada de garanție. Furnizorul va asigura garanția conform certificatelor de garanție aferente produsului.
7.2 – Furnizorul se obligă să despăgubească achizitorul împotriva oricăror:
i)  reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate, şi
ii)  daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
8. Obligaţiile principale ale achizitorului
8.1 –Achizitorul, prin unitatea beneficiară – C.R.T.F. Secăria - Complexul de Servicii Comunitare Sinaia, se obligă să recepţioneze produsele conform art.10 din contract.
8.2  –   (1) Achizitorul se obligă să plătească preţul convenit în prezentul contract.
(2) Achizitorul va efectua plata către executant, în termen de maxim 30 de zile de la receptia produselor și semnarea proceselor-verbale de punere în funcțiune, in baza facturii fiscale emise de furnizor, pe baza de ordin de plata. Facturile se vor emite catre  DGASPC Prahova,  CUI  9770267 , cu mentiunea  pentru: C.R.T.F. Secăria - Complexul de Servicii Comunitare Sinaia.
9. Sancţiuni pentru neîndeplinirea culpabilă a obligaţiilor 
9.1 - În cazul în care furnizorul nu îşi îndeplineşte la termen obligaţia de livrare asumată  prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea corespunzatoare partii de contract neexecutata, pentru fiecare zi de intarziere.
9.2 - În cazul în care achizitorul nu onorează facturile, la expirarea perioadei convenite la art. 8.2 alin.(2), atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.
9.3 - Achizitorul îşi rezervă dreptul de a renunţa oricând la contract, printr-o notificare scrisă adresată furnizorului fără nici o compensaţie, dacă acesta din urmă dă faliment, cu condiţia ca această renunţare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.


Clauze specifice
10. Recepţie şi verificări 
10.1 – Achizitorul, prin unitatea beneficiară C.R.T.F. Secăria - Complexul de Servicii Comunitare Sinaia,, are dreptul de a verifica modul de instalare și punere în funcțiune a produselor pentru a stabili conformitatea lor cu prevederile din propunerea tehnică.
10.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris furnizorului, identitatea persoanelor împuternicite pentru acest scop.
11. Începere, finalizare, întârzieri, sistare
11.1 - (1) Furnizorul are obligaţia sa livreze, să monteze  și să pună în funcțiune  produsele – Centrale termice murale in condensație , pe GPL, de 24 KW – 2 bucăți,  în termen de 15 zile lucrătoare, calculate de la data semnării contractului de către ambele părți. 
 (2) În cazul în care furnizorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord totalul cheltuielilor aferente, dacă este cazul, care se vor adăuga la preţul contractului.
11.2 - (1) Furnizarea, montarea si punerea in functiune sau oricare faza a acestora prevăzută a fi terminată în perioada stabilită in propunerea tehnica, trebuie finalizate în termenul convenit de părţi, termen care se calculează de la data semnării contractului de către ambele părți.
(2) În cazul în care:
i) orice motive de întârziere, ce nu se datorează furnizorului/ executantului, sau
ii) alte circumstanţe neobişnuite susceptibile de a surveni, altfel decât prin încălcarea contractului de către furnizor/ executant, îndreptăţesc furnizorul de a solicita prelungirea perioadei de furnizare/ executare a montajului sau a oricărei faze a acestora, atunci părţile vor revizui, de comun acord, perioada de furnizare si montaj şi vor semna un act adiţional. 
11.3 - În afara cazului în care achizitorul este de acord cu o prelungire a termenului de asigurare a lucrarilor de montare si punere in functiune , orice întârziere în îndeplinirea contractului dă dreptul achizitorului de a solicita penalităţi furnizorului. 
12. Ajustarea preţului contractului
12.1 – Prețul contractului rămâne ferm pe toată perioada derulării lui. 
13. Cesiunea
13.1 - În contractul de achiziţie publică este permisă doar cesiunea creanţelor născute din contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.    
14. Forţa majoră
14.1 -  Forţa majoră este constatată de o autoritate competentă.
14.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
14.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
14.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
14.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
14.6 - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.
15. Soluţionarea litigiilor
15.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
15.2 - Dacă, după 15 zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de catre instantele judecatoresti competente de la sediul achizitorului.
16. Limba care guvernează contractul
16.1 - Limba care guvernează contractul este limba română.
 17. Comunicări
17.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
17.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.
18. Legea aplicabilă contractului
18.1 - Contractul va fi interpretat conform legilor din România.
           Părţile au înţeles să încheie astăzi, __________, prezentul contract în două exemplare, câte unul pentru fiecare parte. 





                      ACHIZITOR,		   	              		                   FURNIZOR,
Directia Generala de Asistenta Sociala                                                      S.C. .................................... S.R.L. 
[bookmark: _GoBack]           si Protectia Copilului Prahova                                                                           

